Kostol svätej Ľudmily (Vinohrady)

Kostol sv. Ľudmily je katolícky kostol na Námestí Mieru v pražských Vinohradoch v mestskej časti Praha 2, typická novogotická pamiatka postavená koncom 19. storočia. Dejiny Kostol bol postavený v rokoch 1888–1892 podľa plánov architekta Josefa Mockera. Na jeho výzdobe sa podieľali slávni umelci tej doby, ako napr. sochári Josef Václav Myslbek, Antonín Procházka, alebo maliari Josef Čapek či František Ženíšek. Do chrámu boli uložené ostatky sv. Ludmily a sv. Václava. Od roku 1974 bol kostol najskôr kvôli výstavbe metra a neskôr rekonštrukcii na dlhú dobu uzavretý. Slávnostnou bohoslužbou, vedenou kardinálom Miloslavom Vlkom, v roku 1992 bol znovu otvorený. Popis Kostol sv. Ľudmily je tehlová trojloďová bazilika s priečnou loďou v tvare kríža. Jej dve štíhle šesťdesiat metrové veže tvoria dominantu nielen námestia Mieru, ale aj celej Juhoslovanskej ulice. Každá z veží má 2 zvony. Interiér vyniká farebnosťou spôsobenou najmä svojimi vitrážami a bohatou maliarskou a sochárskou výzdobou. Pozri aj Zoznam pražských pamiatok Iné projekty Commons ponúka multimediálne súbory na tému Kostol svätej Ľudmily (Vinohrady) Externé odkazy Kostol sv. Ľudmily na serveri Hrady.cz Archivované 2012-01-19 na Wayback Machine Panoramatický pohľad na serveri Praha stovežatá Archivované 2009-07-14 na Wayback Machine Zdroj Tento článok je čiastočný alebo úplný preklad článku Kostel svaté Ludmily (Vinohrady) (Praha) na českej Wikipédii.